Il-bieraħ f'Konferenza Stampa organizzata minn Alternattiva Demokratika ippubblikajna rapport dwar investigazzjoni li saret mill-Uffiċjal tal-Verifika tal-MEPA (l-Audit Officer Joe Falzon). Din l-investgazzjoni saret wara li jiena għan-nom ta' Alternattiva Demokratika tlabt biex il-Perit Falzon jivestiga eżattament x'ġara, u in partikolari jekk il-MEPA għalqitx għajnejha għal dak li kienet qed tagħmel il-MEPA. Mill-mod kif żviluppaw l-affarijiet AD hi tal-fehma illi kien hemm kompliċita bejn il-MEPA u l-Enemalta li serviet biex ippruvat taħbi dak li ġara. Fir-rapport tiegħu il-Perit Falzon ikkonkluda li l-MEPA naqset mill-obbligi statutorji tagħha u dan meta ma ħaditx azzjoni kontra l-Enemalta.